Vita:Balatonakarattya

message: Mi az, hogy Kategória:Történelmi települések?? Akarattya nem egy történelmi település, hanem Kenese része. Iller :o 2006. december 16., 00:51 (CET)
Igen, de valamikor külön település volt, és azért találtuk ki ezt a kategóriát, hogy össze legyenek szedve az ilyen cikkek is. Mert különben lógna a levegőben, mert a települések közé csak a jogilag önállókat tesszük. – Alensha  üzi 2006. december 16., 00:59 (CET)
Ez rendben van, nade jelenleg?? Mintha most már nem létezne... Iller :o 2006. december 16., 01:01 (CET)
Köszönöm a szerkesztőnek a jó szándékot, még az is lehet, hogy kapcsolatok kötik Akarattyához.
Harmincöt éve házasodtam ide, s ezalatt megtanultam, megértettem milyen a csatolt településrészek helyzete valószínűleg az egész országban. Jelentős idegenforgalmi adóval járulunk az anyaközség költségvetéséhez, de ebből rendszerváltozásokon átívelve mindig csak az ígéreteket kaptuk vissza!
A legszomorúbb, hogy anyaközségünkkel együtt az egész Balaton legelmaradottabb településeihez tartozunk, miközben hihetetlen idegenforgalmi potenciállal rendelkezünk. Budapesthez legközelebbi, mégis balatonparti (B.világossal együtt) településként, káprázatos panorámát tudunk nyújtani! Egy árva tábla nem hívja fel a figyelmét az itt átsuhanó turistáknak, vendégeknek arra, hogy a máshonnan ennyire teljesen sehonnan nem látható Kelet-Balatoni Öböl látványát ne kerüljék el, térjenek le 100 m-t, s nem fogják megbánni!
A település régiségéről csak annyit, hogy bronzkorban lakott volt már a Csittény-hegy, a Rómaiak is előszeretettel fészkeltek itt, s a középkorban ismert vár volt a Csittény vára a településsel együtt. A török háborúk idején néptelenedett el a helyiség, s a Veszprém-völgyi apácák uradalmából alakult több tulajdonos váltáson keresztül ki a fővárosi közhivatalnokok üdülő telepévé a huszas-harmincas években.
Tisztelettel: Kovács István építész
Jelenleg Balatonakarattya részönkormányzat. A település múltját és jelenét a Balatonakarattyai Fürdőtelep Egyesület jelenti. 1828-ban az egyesület alapítói alakították ki a települést. A szocialista rendszerben Balatonkeneséhez csatolták. 1989-ben az feloszlatott egyesület újraalakult. 2005-ben az üdülőtulajdonosok és a lakóiság nyomására részönkormányzatot hozott létre a településen. Az egyesület azóta is harcosan kiáll a település érdekeiért.
thread_title: Történelmi

message: A Rákóczi fa Veszprém  és Somogy megye határát jelezte!!!!
A települést nem a fürdőegyesület alapította!!! 
Az első észrevétel tévedés. Veszprém és Somogy megye határa a Sió csatorna illetve annak nagyjábóli meghosszabbítása volt a tavon. A fa éppen a Somogy és Zala megye közötti határvonal meghosszabbításába esett. Illetve ha pontosak vagyunk, a vonal végső szakasza Veszprém és Zala megye határa volt, méghozzá a déli oldalán volt Veszprém, az északin pedig Zala.
Mellékelek egy térképet a megértéshez.
--Peyerk vita 2012. március 3., 15:26 (CET)
thread_title:  Észrevétel 

message: Értem én, hogy Hungarikusz Firkász és Pallerti mit akar, miért töröl számtalan fényképet a képeim közül. Mondani általában azt mondják, hogy fölösleges ez is, az is. Meg hogy nincs arányban a szöveggel, jellegtelen stb. Persze ez nem igy van, itt, ebben az esetben sem. Szerintem Hungarikusz Firkász és Pallerti az életében nem járt Balatonakarattyán. Vagy ha járt, akkor egész biztosan nem sokszor. Ha jártak volna arra, akkor tudnák, hogy az alagút, ami vezérfénykép a lapon az ő támogatásukkal jellegtelen alkesz dolog, nem ebbe a cikkbe hanem egy múzeumi tárlóba valő. Talán abból is megértettek volna valamit, hogy Balatonakarattya egy csendes, nyugodt, nagy meglepetéseket és siofoki nyüzsit, füredi high lifeot nem nyújtó hely. A legszebb dolgok azok, amiket én lefényképeztem. 
Persze mindez csak a manir, nem erről van szó Hungarikusz Firkász és Pallerti esetében. 
– Elekes Andor vita 2021. szeptember 3., 15:45 (CEST)
thread_title:  Fényképek a szócikkben